གོང་དུ་ཞུས་པ་ལྟར།སྤྱི་ཟླ༧པའི་ཚེས༦ཉིན་ཚོང་དམག་གི་རིམ་པ་དང་པོ་སྟེ་ཨ་སྒོར་ཐེར་འབུམ་ཆེ་མོ་གསུམ་དང་ཐེར་འབུམ་བཞིའི་རྒྱ་ནག་ནས་ནང་འདྲེན་ཚོང་ཟོག་ལ་སྒོ་ཁྲལ་སྤར་བ་རེད།ཟླ༨པའི་ཚེས༢༣ཉིན་ཚོང་དམག་གི་རིམ་པ་གཉིས་པ་སྟེ་ཨ་སྒོར་ཐེར་འབུམ་ཆེ་མོ་གཅིག་དང་ཐེར་འབུམ་དྲུག་གི་རྒྱ་ནག་ནས་ནང་འདྲེན་ཚོང་ཟོག་ལ་སྒོ་ཁྲལ་སྤར་བ་རེད།ཏག་ཏག་སྒོ་ཁྲལ་སྤར་བའི་ཉིན་དེར་ཨ་རི་དང་རྒྱ་ནག་གི་སྐུ་ཚབ་ཚོས་ཨ་རིའི་རྒྱལ་ས་ཝ་ཞིན་ཊོན་དུ་ཚོང་དམག་ཐད་ཉིན་གཉིས་རིང་གི་གྲོས་མོལ་བྱས་ཡོད་པ་རེད།དེ་མིན་འགྲོས་མཉམ་དུ་ཨ་རིས་རྒྱ་ནག་ནས་ནང་འདྲེན་ཨ་སྒོར་ཁྲག་ཁྲིག་གཉིས་ཀྱི་ཚོང་ཟོག་ལ་སྒོ་ཁྲལ་སྤར་རྒྱུར་གྲ་སྒྲིག་བྱེད་མུས་སུ་ཡིན།